โรงงานประกอบ Subaru แห่งแรกในประเทศไทย
ผู้สนับสนุน.. กลุ่มตันจง อินเตอร์เนชันแนล ได้เปิดโรงงานประกอบรถยนต์ Subaru แห่งแรกในประเทศไทย  ตั้งอยู่ที่นิคมอุตสาหกรรมลาดกระบัง เมื่อเดือนเมษายนที่ผ่านมา  เรื่องนี้น่าสนใจอย่างไร? ลงทุนแมนจะเล่าให้ฟัง
8 ต.ค. 2562

ผู้สนับสนุน..
โรงงานประกอบ Subaru แห่งแรกในประเทศไทย / โดย ลงทุนแมน
กลุ่มตันจง อินเตอร์เนชันแนล ได้เปิดโรงงานประกอบรถยนต์ Subaru แห่งแรกในประเทศไทย
ตั้งอยู่ที่นิคมอุตสาหกรรมลาดกระบัง เมื่อเดือนเมษายนที่ผ่านมา
เรื่องนี้น่าสนใจอย่างไร? ลงทุนแมนจะเล่าให้ฟัง
กลุ่มตันจง ดำเนินธุรกิจหลายอย่างเกี่ยวข้องกับอุตสาหกรรมยานยนต์ และอสังหาริมทรัพย์
ก่อตั้งมาตั้งแต่ปี พ.ศ. 2500
ปัจจุบัน หนึ่งในธุรกิจของกลุ่มตันจง คือ ตัวแทนจำหน่ายรถยนต์ Subaru อย่างเป็นทางการใน 9 ประเทศ ได้แก่ กัมพูชา จีน ฮ่องกง อินโดนีเซีย มาเลเซีย ฟิลิปปินส์ ไต้หวัน เวียดนาม รวมถึงไทย
ล่าสุดกลุ่มตันจง ได้ร่วมทุนกับซูบารุ คอร์ปอเรชั่น ของญี่ปุ่น
ตั้งโรงงานประกอบรถยนต์ Subaru แห่งแรกในประเทศไทย
บนพื้นที่รวมมากกว่า 1 แสนตารางเมตร
ด้วยเงินลงทุนเบื้องต้นกว่า 5 พันล้านบาท
โรงงานแห่งนี้จะอยู่ภายใต้การดูแลของ บริษัท ตันจง ซูบารุ ออโตโมทีฟ (ประเทศไทย)
ซึ่งเป็นการร่วมทุนระหว่าง
กลุ่มตันจง ถือหุ้น 74.9%
และ ซูบารุ คอร์ปอเรชั่น ถือหุ้น 25.1%
โดยภายในปีแรกของการเปิดดำเนินงาน
บริษัทตั้งเป้าว่าจะสามารถผลิตรถยนต์ Subaru Forester ได้มากกว่า 6,000 คัน
เพื่อวางจำหน่ายในประเทศไทย มาเลเซีย และเวียดนาม
การตั้งโรงงานในครั้งนี้ จะทำให้กลุ่มตันจง กลายเป็นผู้ดูแลการขายรถยนต์ Subaru อย่างครบวงจร
ตั้งแต่กระบวนการผลิต การจัดจำหน่าย ไปจนถึงบริการหลังการขาย
เรื่องนี้ยังส่งผลดีต่อความสามารถในการบริหารระบบซัพพลายเชน การทำตลาดระดับท้องถิ่น และเพิ่มโอกาสขยายตลาดไปยังภูมิภาคอื่นในอนาคตอีกด้วย
แล้วทำไมกลุ่มตันจง จึงเลือกเปิดโรงงานในประเทศไทย?
ประเทศไทย ถือเป็นทำเลยุทธศาสตร์ของภูมิภาค
รวมถึงมีข้อได้เปรียบด้านข้อตกลงทางการค้าในประชาคมอาเซียน
การตั้งโรงงานในไทย จึงทำให้กลุ่มตันจงมีความคล่องตัวในการผลิต และการกำหนดราคา
เพื่อเพิ่มศักยภาพการแข่งขัน และตอบสนองความต้องการสินค้าที่เพิ่มขึ้นของตลาด
โรงงานในประเทศไทย ถือเป็นโรงงานแห่งที่สองของ Subaru ในภูมิภาคเอเชียตะวันออกเฉียงใต้
โดยแห่งแรกตั้งขึ้นในปี พ.ศ. 2554 ที่ประเทศมาเลเซีย
สำหรับเรื่องกระบวนการผลิต
ในโรงงานแห่งนี้ มีการนำหุ่นยนต์ประสิทธิภาพสูงมาใช้ในกระบวนการประกอบหลายๆ ขั้นตอน
อย่างขั้นตอนการทำสีก็นำระบบอัตโนมัติมาใช้ทุกขั้นตอน เพื่อให้สีสม่ำเสมอทั่วตัวรถ
นอกจากนั้นซูบารุ คอร์ปอเรชั่น ยังนำทีมงานและวิศวกรชาวญี่ปุ่นมาเป็นผู้ดูแล
ประกอบกับการประเมินสภาพรถทุกคันก่อนออกจากโรงงาน
และการตรวจสอบคุณภาพการผลิตโดยซูบารุ คอร์ปอเรชั่น อย่างสม่ำเสมอ
ซึ่งทั้งหมดนี้จึงทำให้เรามั่นใจได้ว่า Subaru Forester ทุกคันที่มาจากโรงงานไทย
จะมีความปลอดภัย และได้มาตรฐานเดียวกันกับที่ญี่ปุ่นนั่นเอง
การลงทุนในครั้งนี้ เรียกได้ว่าเป็นเพียงจุดเริ่มต้นของการร่วมลงทุนระหว่างกลุ่มตันจง กับซูบารุ คอร์ปอเรชั่น เพราะได้มีการเตรียมความพร้อมในการประกอบรถยนต์รุ่นต่างๆ ในอนาคต ด้วยกำลังการผลิตสูงถึง 100,000 คันต่อปี
รวมทั้งสามารถประกอบได้ทั้งพวงมาลัยขวาและซ้าย นั่นหมายความว่า โรงงานแห่งนี้พร้อมที่จะประกอบรถยนต์ซูบารุรุ่นใหม่ๆ มากกว่า 1 รุ่น และรองรับความต้องการในระดับภูมิภาคและอาจรวมไปถึงในระดับโลก พร้อมตอบสนองการเติบโตของแบรนด์ซูบารุได้อย่างยั่งยืน